APSTIPRINĀTS

Jelgavas Tehnikuma iepirkuma komisijas

2019. gada 9. decembra sēdē

**IEPIRKUMA**

Jelgavas Tehnikuma darbinieku

**„Veselības apdrošināšanas polise iegāde”**

(iepirkuma identifikācijas Nr. JT 3 /2019)

**nolikums**

Jelgava 2019

**IEPIRKUMA**

**‘’Jelgavas Tehnikuma darbinieku veselības apdrošināšana’’**

**NOLIKUMS**

Iepirkums tiek veikts Publisko iepirkumu likuma 9. panta noteiktajā kārtībā

1. **Pasūtītājs**
	1. Pasūtītājs ir Jelgavas Tehnikums reģ. Nr. 90000041031, Pulkveža Oskara Kalpaka iela 37, Jelgava, LV-3001; e-pasta adrese: info@jelgavastehnikums.lv.
	2. Kontaktpersona, kura pilnvarota sniegt organizatoriska rakstura informāciju par iepirkuma nolikumu – Uldis Sokolovs, tālrunis 27767715, e-pasts: info@jelgavastehnikums.lv.
	3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai

**2. Informācija par iepirkuma priekšmetu**

2.1. Jelgavas Tehnikuma darbinieku (turpmāk –Darbinieki) veselības apdrošināšana (turpmāk – Pakalpojums) saskaņā ar Nolikuma prasībām un tehnisko specifikāciju (Nolikuma 3.pielikums).

2.2. Pasūtītāja Darbinieku veselības apdrošināšana darbojas 24 (divdesmit četras) stundas diennaktī un ir spēkā visā Latvijas teritorijā.

2.3. CPV kods – 66512200-4 (veselības apdrošināšanas pakalpojumi).

2.4. Kopējais apdrošināmo personu skaits uz iepirkuma izsludināšanas brīdi 122, t.sk. – 117 beztermiņa līgums, terminēts līgums - 5 darbinieki.

Apdrošināmo personu skaits tiks precizēts pakalpojuma līguma slēgšanas brīdī.

2.5. Maksimālā apdrošināšanas prēmija **vienam darbiniekam vienā gadā nedrīkst pārsniegt 213,43 eiro.**

2.6. Pasūtītājs darbinieku veselības apdrošināšanas pakalpojumu iegādei neizmanto apdrošināšanas brokera pakalpojumus.

**3. Līguma izpildes laiks un vieta**

3.1. Līgums stājas spēkā tā abpusējas parakstīšanas dienā un ir spēkā līdz abu pušu saistību izpildei, nosakot, ka veselības apdrošināšanas Polises darbības periods ir 1 (viens) gads.

3.2. Līguma izpildes vieta – visa Latvijas Republikas teritorija.

**4. Informācijas apmaiņas kārtība**

4.1. Informācijas apmaiņa starp iepirkuma komisiju un piegādātājiem un pretendentiem notiek rakstveidā – elektroniski, pieprasījumus adresējot iepirkuma komisijai.

4.2. Atbildes uz attiecīgā piegādātāja informācijas pieprasījumu tiek sniegtas, nosūtot rakstveida atbildi uz pretendenta norādīto elektroniskā pasta adresi.

4.3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

**5. Piedāvājumi iesniegšanas un atvēršanas vieta, datums, laiks un kārtība**

## Piedāvājumu iesniegšana

* + 1. Piegādātājs piedāvājumu, kas sagatavots nolikumā norādītajā veidā, var iesniegt:
			1. personīgi papīra formātā Jelgavas Tehnikumā, Pulkveža Oskara Kalpaka iela 37, Jelgava, LV-3001.
			2. pretendents var iesniegt tikai vienu piedāvājumu.
	1. **Piedāvājuma iesniegšanas termiņš**
		1. Pretendenti piedāvājumu iesniedz **līdz 2019. gada 20. decembrim plkst. 14:00.**
		2. Pēc Nolikuma 5.2.1. punktā norādītā termiņa beigām piedāvājums netiek pieņemts neatkarīgi no kavēšanās.
	2. **Piedāvājuma atvēršanas:**
		1. Pretendentu piedāvājumu pārbaudi un atlasi veic slēgtā iepirkuma komisijas sēdē.

**6. Piedāvājuma noformēšana**

6.1. Piedāvājuma noformēšana:

6.1.1.Pretendents piedāvājumu iesniedz 1 (vienā) eksemplārā;

* + 1. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
		2. Piedāvājuma oriģinālam jābūt: cauršūtam (cauršūšanas tehnoloģijai jānovērš iespēja izņemt, pievienot vai aizvietot piedāvājuma lapas); ar secīgi numurētām lapām; ar pievienotu satura rādītāju.

6.2. Sagatavojot piedāvājumu, pretendents ievēro, ka:

6.2.1. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu. Pilnvarā precīzi jānorāda pilnvarotajai personai piešķirto tiesību un saistību apjoms;

6.2.2. Ja piedāvājumu iesniedz personu apvienība jebkurā to kombinācijā, pieteikumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas

apvienībā iekļautās personas pārstāvēt tiesīgajam vai pilnvarotajam pārstāvim.

6.3. Piedāvājums sastāv no elektroniski sagatavotiem un parakstītiem dokumentiem:

6.3.1. Pieteikuma dalībai atklātā konkursā;

6.3.2. Pretendenta kvalifikācijas (atlases) dokumentiem;

6.3.3. Tehniskā piedāvājuma;

6.3.4. Finanšu piedāvājuma.

6.4. Visi Nolikuma pielikumi ir tā neatņemamas sastāvdaļas.

6.5. Piedāvājumā iekļautajiem dokumentiem jābūt skaidri salasāmiem, bez labojumiem vai

dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt

apstiprinātiem ar pretendenta pilnvarotās personas parakstu.

6.6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”.

6.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

6.8. Ja piedāvājums tiek iesniegts elektroniski, tad tas jāsagatavo tā, lai nebūtu ierobežota piekļuve piedāvājumā ietvertajai informācijai, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

**7. Nosacījumi pretendenta dalībai iepirkumā**

7.1. Pretendents ir reģistrēts normatīvajos aktos noteiktajā kārtībā, un tam ir tiesības sniegt

veselības apdrošināšanas pakalpojumus Latvijas Republikas teritorijā.

7.2. Pretendents ir saņēmis licenci par tiesībām sniegt veselības apdrošināšanas pakalpojumus

Latvijas Republikā.

7.3. Attiecībā uz pretendentu, kuram būtu piešķiramas līguma slēgšanas tiesības, nepastāv Publisko iepirkumu likuma 9. panta astotās daļā noteiktie pretendentu izslēgšanas nosacījumi.

7.4. Pretendenta saimnieciskais un finansiālais stāvoklis ir stabils un tā rīcībā ir visi nepieciešamie finanšu, darbinieku un tehniskie resursi iepirkuma līguma izpildei.

7.5. Pretendents var balstīties uz trešo personu, tai skaitā apakšuzņēmēju, iespējām, ja tas ir

nepieciešams konkrētā līguma izpildei, neatkarīgi no savstarpējo attiecību tiesiskā rakstura.

7.6. Nolikuma 7. daļā „Nosacījumi pretendenta dalībai iepirkumā” noteiktās prasības attiecas gan uz pašu pretendentu, gan pretendenta apakšuzņēmējiem, ja tādi tiek piesaistīti iepirkuma līguma izpildē.

**8. Iesniedzamie dokumenti**

8.1. Pretendenta pieteikums par piedalīšanos iepirkumā: pretendentu pārstāvēt tiesīgās personas, tā pilnvarotās personas (pievienojot attiecīgu pilnvaru) vai personu grupas, parakstīts pieteikums par gatavību piedalīties iepirkuma procedūrā un izpildīt Nolikumā noteiktās prasības (Nolikuma 1. pielikums).

8.2. Pretendentu atlases dokumenti:

8.2.1. par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), Iepirkuma komisija pārbaudīs publiski pieejamās datubāzēs. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

8.2.2. licences (atļaujas) kopija, kas apliecina, ka Pretendents ir tiesīgs sniegt veselības

apdrošināšanas pakalpojumus Latvijā;

8.3. Pretendents tehnisko piedāvājumu sagatavo atbilstoši iepirkuma nolikumā izvirzītajām prasībām un iesniedz saskaņā ar Nolikuma 3.pielikuma „Tehniskā specifikācija/Tehniskais piedāvājums” formu.

**9. Tehniskajam piedāvājumam papildus pievieno**:

9.1. Finanšu piedāvājums: pretendents Finanšu piedāvājumu sagatavo un iesniedz atbilstoši

Nolikuma 4.pielikuma „Finanšu piedāvājums” formai:

9.1.1. Finanšu piedāvājumā norāda apdrošināšanas prēmiju un apdrošinājuma summu vienai

apdrošinātai personai un kopējo apdrošināšanas līguma apdrošināšanas prēmiju.

9.1.2. Visām apdrošināšanas prēmijām jābūt norādītām eiro.

9.1.3. Apdrošināšanas prēmijā jāiekļauj visus ar pakalpojuma sniegšanu saistītos izdevumus.

9.1.4. Pretendenta piedāvātajām apdrošināšanas prēmijām jābūt nemainīgām visā līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam jāprognozē un jāaprēķina, sagatavojot finanšu piedāvājumu. Papildus izmaksas līguma darbības laikā netiks pieļautas.

9.2. Pretendenta pienākums ir sniegt patiesu informācijuun segt visas izmaksas, kas saistītas ar piedāvājuma sagatavošanu un iesniegšanu.

**10. Piedāvājumu vērtēšana un izvēle, lēmuma pieņemšana, līguma slēgšana**

10.1. Pēc piedāvājumu atvēršanas iepirkuma komisija slēgtā sēdē veic piedāvājumu izvērtēšanu;

10.2. Piedāvājumi, kuri neatbilst nolikumā noteiktajām noformējuma prasībām tiek noraidīti,

ja to neatbilstība nolikumā noteiktajām noformējuma prasībām ir būtiska.

10.3. Komisija pārbauda, vai Pretendenta pieteikums dalībai tirgus izpētē atbilst nolikumā ietvertajai formai un saturam. Ja pieteikuma dalībai tirgus izpētē neatbilstība nolikumā noteiktajām noformējuma prasībām ir būtiska, piedāvājums tiek noraidīts.

10.4. Komisija veic Pretendentu kvalifikācijas atbilstības pārbaudi. Komisija ir tiesīga pieprasīt skaidrojumus, kuri ir nepieciešami kvalifikācijas prasību izvērtēšanai.

10.5. Ja Pretendenta kvalifikācija neatbilst nolikuma 7.punktā izvirzītajām prasībām, Pretendenta piedāvājums tiek noraidīts.

10.6. Komisija pārbauda piedāvājuma atbilstību tehniskās specifikācijas- tehniskā piedāvājuma prasībām. Komisija var pieprasīt Pretendentu sniegt skaidrojumus par piedāvājumā ietverto informāciju. Ja Pretendenta piedāvājums neatbilst tehniskajā specifikācijā noteiktajām prasībām vai, ja tiek konstatēts, ka apdrošināšanas programmas, apdrošināšanas noteikumu informācija būtiski atšķiras no tehniskajā piedāvājumā norādītās informācijas, Pretendenta piedāvājums tiek noraidīts.

10.7. Komisija pārbauda, vai finanšu piedāvājums atbilst nolikumā noteiktajām prasībām, pārbauda vai nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.

10.8. Par kļūdu labojumu komisija paziņo Pretendentam.

10.9.Vērtējot Finanšu piedāvājumu, komisija ņem vērā labojumus.

10.10. Ja komisijai Pretendenta piedāvājums šķiet nepamatoti lēts, komisija rīkojas saskaņā ar Publisko iepirkuma likuma 53. pantu.

10.11. Ja komisija konstatē, ka Pretendenta piedāvājums ir nepamatoti lēts, tas tiek noraidīts.

10.12. Ja finanšu piedāvājums neatbilst nolikumā noteiktajām prasībām, Pretendenta piedāvājums tiek noraidīts.

10.13. Piedāvājuma izvēles kritērijs ir saimnieciski visizdevīgākais piedāvājums, kuru nosaka izvēles kritēriji un to skaitliskās vērtības

10.14. Iepirkuma komisija izvēlas saimnieciski visizdevīgāko piedāvājumu, kas atbilst nolikuma prasībām un nav atzīts par nepamatoti lētu.

10.15. Pirms lēmuma par līguma slēgšanas tiesību piešķiršanu, komisija pārbauda, vai attiecībā uz Pretendentu, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām un kuram atbilstoši citām paziņojumā par līgumu un tirgus izpētes procedūras dokumentos noteiktajām prasībām un izraudzītajiem piedāvājuma izvēles kritērijiem, būtu piešķiramas līguma slēgšanas tiesības, nav attiecināmi nolikuma 7. punktā minētie izslēgšanas nosacījumi.

10.16. Ārvalstīs reģistrētam Pretendentam un personai (t.sk. apakšuzņēmējiem), uz kuras iespējām Pretendents balstās, nolikuma nosacījumu pārbaudei pēc komisijas pieprasījuma jāiesniedz izziņa no tā reģistrācijas valsts iestādes, ka piedāvājuma iesniegšanas dienā vai dienā, kad pieņemts lēmums par iespējamu piegādes līguma slēgšanas tiesību piešķiršanu, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro. Ja minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.

10.17. Nolikuma nosacījumu pārbaudei, ja nav publiski pieejami dati, pēc komisijas pieprasījuma, Pretendents iesniedz kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās (t.sk. apakšuzņēmējiem), nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts.

10.18. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publiskā iepirkuma likuma 9.panta šā panta astoto daļu.

1. **Vērtēšana– pretendentu atlase un piedāvājuma izvēle**

## Saimnieciski visizdevīgākā piedāvājuma noteikšanas kārtība

* + 1. . Iepirkumu komisija nosaka saimnieciski visizdevīgāko piedāvājumu un Pretendentu, kura piedāvājums tiek atzīts par saimnieciski visizdevīgāko, atzīst par uzvarētāju.
		2. . Saimnieciski visizdevīgākais piedāvājums tiek noteikts, salīdzinot aprēķinātos punktus katram piedāvājumam atsevišķi par šādiem kritērijiem:

|  |  |  |  |
| --- | --- | --- | --- |
| Nr.p.k. | Izvēles kritēriji | Maksimālais punktu skaits | Kritērija apzīmējums |
| 1. |  Apdrošinājuma summas limits vienai personai gadā | **15** | **A** |
| 2. | Pretendenta piedāvātie programmas uzlabojumi un izmantošanas ērtuma nosacījumi ambulatorajā palīdzībā, stacionārajā palīdzībā, ambulatorajā rehabilitācijā,  vakcinācijā  | **80** | **B** |
| 3. |  Cena  | **5** | **C** |
| Kopējais iespējamais punktu skaits: | **100** |  |

* + 1. . Punktu piešķiršanas kārtība katram novērtēšanas kritērijam:

|  |  |
| --- | --- |
| Nr.p.k. | Punktu piešķiršanas kārtība: |
| **1.** | Kopējais pacienta iemaksas ambulatorās un stacionārās palīdzības apdrošināšanas summas limits vienai personai gadā. Kopējā apdrošinājuma summa ir :* 4001-5000 EUR – 5 punkti;
* 5001- 6000 EUR -10 punkti;
* 6001 līdz 7000 EUR -15 punkti;
 |
| **2.** | Pretendenta piedāvātie programmas uzlabojumi un izmantošanas ērtuma nosacījumi ambulatorajā palīdzībā, stacionārajā palīdzībā, ambulatorajā rehabilitācijā,  vakcinācijā Maksimālo punktu skaitu saņems Pretendents ar augšminētā seguma uzlabojumiem, kas paplašina seguma apjomu, vispusīgi izvērtējot, vai konkrētais uzlabojums ir nepieciešams pasūtītāja darbiniekiem pēc pasūtītāja ieskatiem, tā iespēju izmantošanu biežumu un izmaksas, kā arī apdrošināmā iespējamo finansiālo ieguvumu |
| **3.** | Cena Punkti par cenu tiek piešķirti pēc formulas: **C = Cpied / Cmax x 5**,kur**C –** pretendenta iegūtie punkti par šo vērtēšanas kritēriju;**Cmax –** zemākā cena;**Cpied –** vērtējamā pretendenta cena**.** |

* + 1. . Kopējais punktu skaits katram piedāvājumam tiks noteikts, izmantojot šādu formulu SUMMA=A+B+C
		2. . Maksimālais punktu skaits ir 100. Par saimnieciski visizdevīgāko piedāvājumu Iepirkumu komisija atzīs piedāvājumu, kurš iegūs visaugstāko galīgo vērtējumu (punktu skaitu).
		3. . Novērtēšanā tiks izmantota Pretendenta piedāvājumā ietvertā informācija, kas tiks novērtēta, iepirkuma komisijas locekļiem to vērtējot individuāli.

**12. Pretendenta pienākumi un tiesības**

12.1. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.

12.2. Segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.

12.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

12.4. Pretendentam ir tiesības pārsūdzēt Administratīvajā rajona tiesā iepirkuma komisijas lēmumu Administratīvā procesa likuma noteiktajā kārtībā. Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

12.5. Pretendenta tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.

**13. Iepirkuma komisijas pienākumi un tiesības**

13.1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2. Veikt piedāvājumu vērtēšanu un pieņemt lēmumus saskaņā ar Publisko iepirkumu likumu 9. panta nosacījumiem un iepirkuma dokumentos noteikto kārtību.

13.3. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai.

13.4. Pārbaudīt Pretendentu sniegto informāciju, tai skaitā kontaktējoties arī ar Pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai.

13.5. Pieprasīt pretendentam papildus informāciju, lai iegūtu pierādījumus par pretendenta atbilstību visām nolikumā izvirzītajām prasībām, kā arī pieaicināt atzinumu sniegšanai neatkarīgus ekspertus ar padomdevēja tiesībām.

13.6. Labot aritmētiskās kļūdas pretendenta piedāvājumā, informējot par to pretendentu.

13.7. Pārtraukt vai izbeigt iepirkumu bez rezultāta, ja tam ir objektīvs pamatojums, nav saņemts neviens piedāvājums, vai arī saņemtie piedāvājumi neatbilst iepirkuma nolikumam un tehniskajai specifikācijai, kā arī citos gadījumos saskaņā ar Publisko iepirkumu likumu.

Pielikumā:

1.pielikums – Pieteikums dalībai iepirkumā (veidne) uz 1 (vienas) lapas;

3.pielikums - Tehniskā specifikācija/Tehniskais piedāvājums uz 6 ( sešām) lapām;

4.pielikums – Finanšu piedāvājums (veidne) uz 1 (vienas) lapas;

Iepirkumu komisijas priekšsēdētājs